
24-TA-3336: Noteikumu projekts (Grozījumi)
Grozījumi Ministru kabineta 2023. gada 13. jūlija noteikumos Nr. 417 "Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.1. pasākuma "Vienlīdzīgu iespēju un nediskriminācijas veicināšana" īstenošanas noteikumi"

	1.
	Noteikumu konsolidētā versija
15.1. finansējuma saņēmēja projekta vadības un īstenošanas personāla un sadarbības partnera projekta īstenošanas personāla izmaksas;
	Priekšlikums
Ņemot vērā to, ka vadošās iestādes vadlīnijās Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”  ierosinātie grozījumi, kas paredz arī personāla izmaksu ierobežojumu svītrošanu attiecībā uz daļlaiku u.c., pašlaik ir saskaņošanas procesā un gala versija vēl nav apstiprināta, lūdzam MK noteikumos nedzēst nosacījumu par 30 procentu noslodzes nepieciešamību pie daļlaika iesaistes.
Piedāvātā redakcija
-
	Sandra Zemture (CFLA)

	2.
	Noteikumu konsolidētā versija
15.2.3. normatīvajos aktos par kārtību, kādā veicama obligātā veselības pārbaude, paredzēto veselības pārbaužu izmaksas finansējuma saņēmēja projekta vadības un īstenošanas personālam un sadarbības partnera projekta īstenošanas personālam, ja tās nav iekļautas veselības apdrošināšanas polisē.
	Priekšlikums
Ņemot vērā, ka ar plānotajiem MK noteikumu grozījumiem no tiešajām izmaksām paredzēts dzēst redzes korekcijas līdzekļu kompensācijas izmaksas un veselības apdrošināšanas izmaksas, aicinām no tiešajām izmaksām dzēst arī obligātās veselības pārbaudes izmaksas. Šādas izmaksas projektos tiek attiecinātas reti, kā arī izmaksas finansiāli nav lielas. Tomēr, ja obligātās veselības pārbaudes izmaksas paliks kā tiešās izmaksas, lai veiktu to attiecināmības pārbaudi un vienlaikus pārliecinoties, vai tās nav iekļautas veselības apdrošināšanas polisē (kas ar šiem grozījumiem vairs nav paredzētas no tiešajām izmaksām), finansējuma saņēmējam tomēr būs jāiesniedz arī veselības apdrošināšanas izmaksu saistošie dokumenti. Attiecīgi pārbaudes, kas saistītas ar obligātās veselības pārbaužu izmaksām, radīs nevajadzīgu slogu.
Piedāvātā redakcija
-
	Sandra Zemture (CFLA)

	3.
	Noteikumu konsolidētā versija
16.3. līdz personāla izmaksu metodikas apstiprināšanai veselības apdrošināšanu var paredzēt finansējuma saņēmēja projekta īstenošanas un vadības personālam un sadarbības partnera projekta īstenošanas personālam. Ja personāls ir nodarbināts normālu darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai laikposmā, kad personāls ir nodarbināts projektā;
	Priekšlikums
Lūdzam anotācijā skaidrot, vai no noteikumu projekta svītrotās veselības apdrošināšanas izmaksas (kas tika norādītas 16.3. apakšpunktā) un redzes korekcijas līdzekļu kompensācijas izmaksas (kas tika norādītas 15.2.3.apakšpunktā) plānots segt no netiešo izmaksu vienotās likmes.
Piedāvātā redakcija
-
	Sandra Zemture (CFLA)

	4.
	Noteikumu konsolidētā versija
16.4. darba vietas aprīkojuma iegādei vai nomai, tai skaitā aprīkojuma uzturēšanai un remontam, finansējuma saņēmēja projekta īstenošanas un vadības personālam jaunu darba vietu radīšanai vai esošo darba vietu atjaunošanai var paredzēt ne vairāk kā 3000 euro vienai darba vietai visā projekta īstenošanas laikā. Ja personāls ir nodarbināts normālu darba laiku, darba vietas aprīkojuma izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai personāla atlīdzībai piemēro daļlaika attiecināmības principu, darba vietas izmaksas ir attiecināmas proporcionāli slodzes procentuālajam sadalījumam;
	Priekšlikums
Gadījumā, ja tiek slēgti uzņēmuma līgumi par projekta vadību, grāmatvedību vai tamlīdzīgu pakalpojumu sniegšanu, tad pēc būtības tas ir pakalpojums, ko piesaistītais personāls sniedz ar saviem materiālajiem resursiem, līdz ar to darba vietas aprīkojuma izmaksas šajā gadījumā nebūtu attiecināmas. Ņemot vērā iepriekš minēto, lūdzam izvērtēt, vai noteikumu projekta 16.4. apakšpunktā nebūtu jāveic precizējumi, norādot, ka darba vietas aprīkojuma izmaksas ir attiecināmas personālam, kas nodarbināti uz darba līguma vai rīkojuma pamata.
Piedāvātā redakcija
-
	Artūrs Pētersons (CFLA)



